**Hajdúböszörményi Bocskai István Általános Iskola**

**Ökoiskolai munkacsoport**

**Év végi beszámoló**

**2020/2021. tanév**



Hajdúböszörmény, 2021. június 21.

**Az Ökoiskola munkacsoport**

**2020/21-es tanévben végzett munkájáról**

Az ökomunkacsoport ettől a tanévtől a nevelési munkaközösség részeként tevékenykedett, melynek így az iskola minden pedagógusa valamint a pedagógiai asszisztens és a karbantartó is a tagja.

Ebben a félévben is az iskola éves munkatervéből adódó feladatok megvalósítására törekedtünk.

**Célkitűzéseink a fenntarthatóság szellemében:**

* Környezettudatosságra nevelés, *szemléletformálá*s, a fenntartható fejlődés elveinek érvényesítése a napi gyakorlatban.
* Alakuljon ki a tanulókban érzékenység környezetünk állapota iránt, ismerjék fel és óvják a környezet értékeit. Kapcsolódjanak be közvetlen környezetük hagyományainak, *értékeinek megőrzésé*be, gyarapításába. Életmódjukban *a természet tisztelete*, a *felelősség*, a környezeti károk megelőzésére valótörekvés váljék meghatározóvá.

***A fenntarthatóság pedagógiáját szolgáló kiemelt tevékenységeink*** **és színterei:**

***I.) Tanórák, foglalkozások keretein belül***:

* ***Környezet-és természetismeret*** illetve *földrajz, biológia, kémia, fizika* órákon a tananyagból adódóan foglalkoztunk környezetünk, természetünk védelmével.
* ***Technika-és rajz órákon*** előtérbe helyeztük a hulladékok újra hasznosításával és a természetes anyagokból készült alkotásokat.
* ***Osztályfőnöki és etika órán*:**

Körbejártuk az egészséges táplálkozás, a testi és lelki egészség témakörét. Beszélgettünk a fenntarthatóság irányelveiről, ökolábnyomot számoltunk, kisfilmeket, rövid előadásokat hallgattunk a klímaváltozásról, az energiatakarékosságról. Tudatosítottuk a szelektív hulladékgyűjtés fontosságát, felhívtuk a figyelmet a rövid, de alapos szellőztetésre és a takarékos elektromos energia felhasználására.

* ***Napközis foglalkozás keretében***:

Hasonlóan a technika órákhoz, termésképek, papírhulladékból karácsonyi díszek, befőttes üvegből mécsesek készültek, amivel egyben a termet is dekorálták a nevelők. Munkálatok közben felhívták a tanulók figyelmét a *takarékos anyaghasználatra*.

*Nyelvi hétre* természetes anyagokból őszi díszek kerültek a tanterem ajtókra.

* *Hulladékcsökkentési hét* keretén belül nagy hangsúlyt fektettünk a helyes vásárlási szokások megbeszélésére és az élelem pazarlásának elkerülésére. Nagy gondot fordítottak pedagógusaink a szelektív hulladékgyűjtés tudatosítására és a példamutatásra. Az újrahasznosítható hulladékok közül egész évben ***szelektíven gyűjtjük*** a papír és a műanyag hulladékot, a használt elemeket, valamint a műanyag kupakokat, amelyeket kupakgyűjtési akcióban beteg emberek számára adományozunk.

Ösztönöztük tanítványainkat és szüleiket arra, hogy a tízórait dobozba, textilzacskóba csomagolják, otthonról kulacsba hozzák a gyerekek az egészséges innivalókat, és mellőzzék a „büfézést”. A tantermet zöld növényekkel díszítettük, s a tanulókkal közösen ápoltuk/ápoljuk őket. Ebben a tanévben is neveztük iskolánkat a „Tiszta virágos intézmény címre”.

* Ajánlottuk az *újrahasznosított* papírból készült tanszerek, ökofüzet használatát.
* Megemlékeztünk a ***zöld jeles napokr*ól: Az osztályközösségek az Ökofalra** figyelemfelhívó, tájékoztató plakátokat készítettek. Az iskolarádión keresztül felhívták a figyelmet a jeles napokra, programokra.
* Pótoltuk a tavaly áprilisban elmaradt ***Fenntarthatósági témahetet****. Ennek keretében ünnepeltük az* ***állatok világnapját*** *is. A 3-5. osztályos tanulók szép számmal neveztek be a termésállat készítő versenybe, amelyeket az folyosó üvegszekrényeiben, és az ökofal polcán csodálhatták meg tanulóink. A legtöbb figurát a 4. c osztályosok készítették.* Iskolánk udvara újabb ***őshonos facsemetével*** gazdagodott, amit a Hortobágyi Nemzeti Park ajánlott fel.
* ***Környezetvédő szakkörön***is kiemelt figyelmet fordítunk a tanulók érzékenyítésére a természet-és környezetvédelem terén. Többek között figyelemfelhívó kisfilmekkel, projektekkel, madáretető készítéssel és madarak etetésével is foglalkoztunk.
* Részt vettünk, ***környezet-és természetvédelemmel kapcsolatos* *vetélkedőkre*, *versenyekre:***

-A *Herman Ottó Természettudományi Verseny*

-*Kis tudósok természettudományi megyei, levelezős verseny*

- *1/7 Húsmentes vetélkedőn* vett részt két csapat a 6.a osztályból

- Megyei háromfordulós *Természet-és környezetvédelmi feladatmegoldó csapatverseny*

- *Bolyai Természettudományi Csapatverseny*

*-* A Hortobágyi Nemzeti Park Igazgatósága és a Természettár által meghirdetett *„ Nagyítóval és távcsővel a természetért” regionális csapatverseny*en 6.b osztályos tanulóink 125 csapatból 25. helyen végeztek.

* Felhívjuk tanulóink figyelmét ***embertársaink megsegítésének fontosságára***:

Karácsony előtt minden osztály megtöltötte a „kék vödröt”, amit a Dorkas szeretetszolgálat a rászorulókhoz juttatott el. Osztályon belül is segítik a szülők, gyerekek az arra rászoruló osztálytársukat( ebben példaértékű a 3.a osztály).

A 5-6.osztályos tanulóink ***elsősegélynyújtó szakkör***keretében hasznos ismeretekkel gyarapodtak, szívesen vették a 4.osztályosok érdeklődését is a foglalkozásokon.

***Az Egészségklub-foglalkozások*** kéthavonta valósultak meg, melyen az egészségfejlesztő iroda munkatársa és iskolapszichológusunk is hasznos ismeretekkel gazdagította a gyerekeket.

Csatlakozott intézményünk a ***Boldog iskola*** programhoz. Ennek felelőse ettől a tanévtől Tamás-Nagy Alexandra, aki elsősorban rajz órák keretében valósítja meg a tanulókkal a javasolt projekteket. Ezzel is hozzájárulva lelki egészségük fenntartásához.

* ***Részvétel továbbképzésen***:

Az alábbi online tanfolyamokon vettek részta környezetvédelmi felelős kollégák:

* *Ökológiai lábnyom az oktatásban.*
* *Húsmentes nap az intézményi étkezésben.*
* *Hulladékcsökkentés a közoktatási intézményekben.*
* Nemzeti Népegészségügyi Stratégiával összefüggő „*Újraélesztés iskolai oktatás” projekt* keretében megtartott elméleti és gyakorlati továbbképzésen vett rész Szőke-Tamási Kitti kolléganő. Az itt szerzett ismereteit képzés keretében adta át a 7. évfolyamon tanulóknak.
* Intézményünkön kívül a Zeleméry László Általános Iskolában és a Középkerti magyar-német két tanítási nyelvű általános iskolában is tartott képzéseket.
* **Részvétel pályázatokon:**

-A ***Menő Menza pályázat*** lezárására, a tavaszi programok pótlására szeptemberben került sor. Ez nagy kihívás elé állította a szervező kollégákat is, hiszen egymás után több programot meg kellett szervezni és lebonyolítani:

*-Üvegbe zárt nyár* címmel, egészséges zöldségkrémekkel, savanyúságokkal, gyümölcsbefőttel, házi szörpökkel versenyezhettek a szülők és gyerekek egyaránt.

-Megszerveztük a *Vitaminvetélkedő döntőjét*, ahol a 3-4. és 5-6. évfolyamról több csapat bizonyíthatta, hogy a pályázat két éven át tartó programjai alatt mennyit gyarapodott tudásuk az egészséges táplálkozásról. Az 1. helyezettek kétnapos, a 2. és 3. helyezettek egynapos jutalomkiránduláson vettek részt, ahonnan élményekkel gazdagon tértek haza.

-*Dietetikus táplálkozási tanácsait* hallgatta meg négy felsős tanulócsoport.

-A pályázat keretében az *érdeklődő szülők* elsősorban táplálkozási problémával küzdő gyermekeikkel *dietetikus tanácsadásán vettek részt* szintén négy alakalommal.

- A pályázat zárásaként a *Magyar Diáksport napjával* egybekötve *Menő Menza Akciónapot* szerveztünk, ahol a főszerepet a sport játszotta, de e mellett volt testtömegindex és vérnyomásmérés védőnői tanácsadással kiegészítve, kisfilm megtekintése híres, városunkhoz köthető sportolókról, egészség totó kitöltése és biokertészetből származó zöldségkrém kóstoló is.

* Az áprilisban benyújtott ***Ökoiskola pályázat*** sikeres volt. Iskolánk újabb három évig viselheti ezt a megtisztelő címet. Az oklevél mellé egy 10.000 Ft értékű könyvvásárlási utalványt is kaptunk,amiből természet-és környezetvédelmi ismeretterjesztő könyveket vásároltunk.
* Évtizedekre visszamenő probléma, hogy intézményünk igen kisméretű udvarral rendelkezik. Többszöri próbálkozás ellenére nem volt lehetőség arra, hogy az iskola főépületének szomszédságában lévő üres telket intézményünk használatra megkapja. Ebben a tanévben ***iskolakert kialakítására nyújtott be*** intézmény-vezetőnk ***pályázatot***, amit tanulóink számos álomiskolakertet ábrázoló alkotással (ennek nagy részét a 2.b osztályosok készítették, de a felső tagozatos tanulók is kitettek magukért) és iskolakert témájú fogalmazással egészítettek ki 5.osztályos tanulóink. Sajnos nem nyert pozitív elbírálást a pályázat.
* ***Kapcsolattartás, együttműködés belső és külső partnerekkel (más munkaközösségekkel, iskolai és iskolán kívüli szervezetekkel, szülőkkel)***

-Minden munkaközösség egyben tagja a nevelési-és környezetvédelmi munkacsoportnak. Feladataikból adódóan kisebb-nagyobb mértékben foglalkoznak a környezetvédelemi neveléssel is.

-A *Diákönkormányzat* is kiemelt feladatának tekinti a fenntarthatóságra nevelést. Pl.papírhulladék gyűjtést szerveztek, ökohíreket ismertetik az iskolarádióban.

-A *szülői munkaközösség* is megismerte és elfogadta az Ökoiskolai munkatervet. Igyekeztünk bevonni őket is ökoiskolai programjainkba, így a hulladékgyűjtésbe, műanyag kupak és elemgyűjtésbe, egészséges ételek népszerűsítésébe, természetes kincsekből barkácsolásba. Invitáltuk őket a Zöld Kör online előadására(Vegyszermentes háztartás címmel) és a Darunapra is. Sajnos a személyes kapcsolattartásra a pandémia miatt ebben a tanévben csekély alkalmunk volt.

- Hagyományosan jó kapcsolatot ápoltunk ebben a félévben is a ***Zöld Kör***, természetvédelmi civilszervezettel. Az általuk szervezett szakköri foglalkozásokhoz, előadásokhoz, kirándulásokhoz szívesen csatlakoztak iskolánk tanulói és részt vettek az általuk meghirdetett pályázatokon, versenyeken. Bár a pandémiás helyzet miatt erre leginkább csak online volt lehetőségük.

- A szomszédos, szintén Ökoiskola *Bocskai István Gimnáziummal is tartjuk a kapcsolatot. Az*  általuk meghirdetett Kis tudósok megyei csapatversenyén ebben a tanévben is részt vettek 7-8.osztályos tanulóink.

Az második félévben ***az online oktatás alatt*** sem felejtkeztek meg nevelőink és tanulóink a jeles zöld napokról. Rajz órákon készült alkotásokat bejuttatva az iskolába, kiállítottuk az Ökofalra, feltettük az iskola facebook oldalára, honlapjára.

A Zöld Kör által szervezett online foglalkozáson vettek rész 3-4. és 5-6.osztáylosaink,ahol megismerkedtek a beporzók fontosságával, illetve a vizes élőhelyek élővilágával.

Alig kezdődött el a jelenléti oktatás, április 22-én, a Föld napján, ami egyben témanap volt iskolánkban, negyedikeseink osztályonként egy-egy fát ültetettek az iskolaudvarra. Másnap az alsó tagozatosok kilátogattak a Vackor-tanösvényre, ami a Debrecen-hajdúböszörményi tölgyesek Natura 2000 területének része, majd egy vándorkiállítást is megtekintettek ennek az erdőrésznek az élővilágáról. Ugyanezt a tanösvényt járták be az 5. és 6. évfolyamon tanuló diákjaink az utolsó DÖK nap keretben.

1. **Megvalósított feladatok havi bontásban:**

|  |  |  |  |
| --- | --- | --- | --- |
| **programok, feladatok** | | **felelősök** | **ideje** |
| ***augusztus vége -szeptember*** | | | |
| *Új év új kezdetek*  Zöld Kör szakköri foglalkozásai/túrái  5.évf. szakkörösei számára | * Ökoiskolai munkacsoport **a Nevelési munkaközösség része lett** * **Szelektív hulladékgyűjtés** újraindítottuk: papír, műanyag, elem- és kupakgyűjtése a tantermekben, folyosókon kihelyezett gyűjtőkben kihelyezése a tantermekbe. * Online előadás | karbantartó és takarítók  Szőke-Tamási Kitti | aug. utolsó hete (Alakuló értekezlet) |
| ***Papírhulladék gyűjtése*** | * DÖK szervezésében, a szülők bevonásával valósult meg ismét a papírhulladék gyűjtése | Szász Attiláné  Kissné Kovács Andrea  minden osztályfőnök | szept.10. |
| ***Takarítási világnap*** | Az osztályok igyekeztek tantermüket zöld növényekkel otthonosabbá tenni. | minden osztályfőnök | szeptember  utolsó péntek |
| ***Európai Mobilitás hét*** | * Figyelemfelhívás *az elektronikai hulladékgyűjtésre.* | Fizika szakos nevelők és minden osztályfőnök | szept.16-22. |
| ***Menő Menza pályázat programjai(előző félévben elmaradtak pótlása)*** | * Vitaminvetélkedő | Mné H. Ibolya | 09.11 |
| * Üvegbe zárt nyár | Bíró Antalné, Mné H. Ibolya | 09.17. |
| * Dietetikus előadása osztályoknak, csoportoknak | Bíró Antalné, Mné H. Ibolya | 09.és 10. hónapban  4 alkalom |
| * Dietetikai tanácsadás szülőknek és gyerekeknek | Mné H. Ibolya | 09.és 10. hónapban  4 alkalom |
| ***Magyar Diáksport Napja***  ***Menő Menza Akció nap*** | * sport * zöldségkrémkóstoló * totó az egészséges táplálkozásról * testtömegindex mérése * híres sportoló | Intézményvezető  Fodor Tibor, Beri Károly,  Szász Attiláné  Molnárné H. I. | ***szept.25.*** |
| ***október*** | | | |
| ***Állatok világnapja***  ***és Fenntarthatósági hét( 2019-es pótlása)*** | * *Termés állatkák* készítése és kiállítása:3-4-5. évfolyam részvételével * *Őshonos fa ültetése az előző tanév tavaszán elmaradt* Fenntarthatósági hét keretében. * Két csapat nevezett a 6.a osztályból a *Húsmentes 1/7 elnevezésű három fordulós online versenyre.* | 3-4.évfolyamon technikát tanítók.  (Házi verseny szervezője:  Mné H. I)  Molnárné H. Ibolya (osztályfőnök) | október 5-9. |
|
| ***„Tiszta Virágos Intézmény”*** | * A Hajdúböszörményi Vöröskereszt versenyének eredményhirdetése   Minden intézmény 7500 Ft-os kertészeti vásárlási utalványt kapott. | Takácsné Bíró Zsuzsa | október 21. |
| ***Nyelvi munkaközösség programjai*** | * Nyelvi hét: Ősz terméseiből ablak- és ajtódíszek készítése természetes anyagokból | technikát tanítók/napközis nevelők | október 18-22. |
| ***november*** | | | |
| ***Adventi koszorúk készítése*** | * Természetes anyagok vagy hulladék újra használatával az osztályok saját adventi koszorújának elkészítése. | Minden osztályfőnök  DÖK(Szász Attiláné) | november 27.  péntek |
| Zöld Kör szakköri foglalkozásai/túrái  5-6. évf. szakkörösei számára | Túra a Zöld Kör szervezésében | Szőke-Tamási Kitti |  |
| ***EDÉSZSÉGKLUB*** | **„Hogyan álljunk ki magunkért?”**  Spitzmüllerné László Gabriella | Szőke-Tamási Kitti | **2020. november 18. 15:00 (5. terem)** |
| ***december*** | | | |
| ***Madárkarácsony*** | Ökofalra madárkalács és madáretető készítése. | Környezetvédő szakkörösök(4.évf.) | dec.1. |
| ***Rászorulók segítése*** | Osztályonként ajándékcsomagok készítése a rászorulóknak, amiket a Vöröskereszt ill. a Dorkas szervezet számára ajánlunk fel*.* | Minden osztályfőnök | december 6. |
| ***január*** | | | |
| ***Téli madárvédelem*** | Madáretetők feltöltése. | környezetvédő szakkör | január második hete |
| ***Új év, új élet*** | Magvak csíráztatása, csírakóstolás | környezetvédő szakkör |  |
| ***február*** | | | |
| ***Ökofal*** | A 8.a osztály frissítette az Ökofalat a Tisza élővilágának emléknapjával | Takácsné Bíró Zsuzsa  (oszt. fő helyettes) | 02.01. |
| ***Bolyai Természettudományos Csapatverseny körzeti fordulója*** | Iskolánkban online írta meg összesen 6 csapat. Szép eredményeket értek el. | Szőke-Tamási Kitti és Molnárné Hegedűs Ibolya | 02.15. |
| ***március*** | | | |
| ***Digitális oktatás*** | Ez idő alatt sem felejtkeztek meg tanulóink, pedagógusaink a zöld jeles napokról.  A ***víz világnapjára*** rajz órán készült alkotásokat az iskolába eljuttatva felkerültek az Ökofalra.  Szakkörön és azon túl is szorgalmasan ***készültek*** tanulóink a Herman Ottó ***versenyre.*** |  |  |
| ***április*** | | | |
| ***Herman Ottó Természettudományos Verseny 2. fordulója*** | A 3-4.osztályosok az iskolában, a felső tagozatosok (5-6.oszt.) online oldotta meg a feladatokat.  Az országos döntőbe hat tanuló jutott be. | Szőke-Tamási Kitti és Molnárné Hegedűs Ibolya |  |
| ***Fenntarthatósági témahét és a Föld napja*** | Az alsó tagozat már jelenléti, a felső még online oktatásban készült e jeles hétre, napra.  Az alsó tagozat (4.évfolyam) fákat ültetett , online előadást hallgatott meg az ártéri erdők élővilágáról. Az 1-4. évfolyam kilátogatott a Vackor- tanösvényre, majd az ott élő növényekről, állatokról kiállítást is megtekintett. A program fő szervezője a Zöld Kör volt.  Elsősorban a felső tagozat kapcsolódott be az EMMI és Kék bolygó alapítvány által közzétett online tanórákba, hiszen ők ekkor még digitális oktatásban részesültek.  Az 5-6.évfolyam szintén meghallgathatta a fent említett előadást. Az 5.a osztály a Föld napja alkalmából figyelemfelhívó plakátokat készített az Ökofalra. | Az online oktatás után a gyerekek és a nevelők is nagyon jól érezték magukat a tavaszi erdőben. | 04.19-23. |
| ***május*** | | | |
| ***Madarak és fák napja*** | A felső tagozatosok rajz óra keretében számtalan alkotás készítettek az év madaráról és fájáról. A 3.b osztály, aki a zöld nap felelőse volt- is kitett magáért. |  |  |
| ***Herman Ottó verseny döntője*** | Az online megrendezett döntő szép eredményekkel zárult. |  | 05.29. |
| ***június*** | | | |
| ***Tanulmányi kirándulások*** | Az osztályok többnyire természetközeli helyeket választottak kirándulásuk célpontjául. | Pl: Debreceni nagyerdő ,Szilvásvárad, Kékes, Hortobágy és a Poroszlói ökocentrum, Miskolctapolca  Polgáron kenuzás közben a vizes élőhelyekkel ismerkedtek hetedik és nyolcadikosaink. | május utolsó hete-június |
| ***Debrecen-hajdúböszörményi tölgyesek Natura 2000 területé, a belül Vackor-tanösvény bejárása*** | Az alsó tagozathoz hasonlóan, a DÖK napon az 5-6. évfolyamnak is lehetősége volt kilátogatni a Vackor -tanösvényre |  | 06.11. |

Hajdúböszörmény, 2021. június 21.

Molnárné hegedűs Ibolya

csoportvezető